**GRAD ČAKOVEC**, Čakovec, Kralja Tomislava 15, MB: 02581221, OIB: 44427688822 zastupan po gradonačelnici Ljerki Cividini

i

**Korisnik** \_\_\_\_\_\_\_\_\_**,** adresa \_\_\_\_\_\_\_\_\_, OIB: \_\_\_\_\_\_\_\_\_ (u daljnjem tekstu: Korisnik sredstava), koju zastupa \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

sklopili su dana \_\_\_\_\_\_\_ 2023. godine

**U G O V O R**

**o korištenju sredstava iz Proračuna Grada Čakovca za 2023. godinu**

**Članak 1.**

Sukladno sredstvima planiranima Proračunom Grada Čakovca za 2023. godinu (Sl. gl. Grada Čakovca, br. \_\_/202\_), Program \_\_\_\_\_\_\_, te Odluci o odabiru i visini financijske potpore programima i projektima namijenjenima zadovoljavanju javnih potreba u društvenim djelatnostima Grada Čakovca za 2032. godinu (KLASA: \_\_\_\_\_\_\_\_, URBROJ: \_\_\_), Grad Čakovec i Korisnik sredstava ovim Ugovorom uređuju međusobna prava i obveze u vezi s izvršenjem prihvaćenog programa (u daljnjem tekstu: Program) koji se sastoji od:

|  |  |  |
| --- | --- | --- |
| **Naziv Programa** | **Vrijeme izvršenja****(planirani datum početka i** **završetka Programa)**  | **Iznos****(eura)** |
|  |  |  |

**Članak 2.**

Za izvršenje Programa iz članka 1. ovog Ugovora planirana su sredstva u iznosu od **\_\_\_\_\_\_\_\_ eura (slovima: \_\_\_\_\_\_\_\_ eura)**.

 Sredstva iz prethodnog stavka ovog članka Grad Čakovec doznačit će Korisniku sredstava na način da se 80 % sredstava doznači prije početka provođenja Programa, a ostatak od 20 % sredstava u roku od 30 dana od dana prihvaćanja Izvješća o izvršenju Programa, odnosno najkasnije do 1. ožujka 2024. godine za Program čije je izvješće predano nakon 1. listopada 2023. godine.

 Sredstva će Korisniku biti doznačena na račun **IBAN: \_\_\_\_\_\_\_\_\_\_\_\_\_\_\_\_\_\_\_\_\_\_\_\_** .

**Članak 3.**

 **Korisnik sredstava obvezuje se da će Program realizirati prema planu izvršenja Programa, tj. sukladno prijavi na Javni poziv i odredbama ovog Ugovora, odnosno Zahtjevu o izmjeni plana izvršenja Programa, dostavljenog u roku od 8 dana od objave rezultata Javnog poziva.**

**Članak 4.**

 Korisnik sredstava dužan je Gradu Čakovcu nakon završetka Programa dostaviti **Izvješće o izvršenom programu i namjenskom trošenju sredstava** koje se sastoji od opisnog i financijskog dijela.

 **Opisni dio sadrži detaljan opis održanih aktivnosti u provedbi Programa.**

**Financijski dio sadrži sve troškove provedbe programa koje je sufinancirao Grad Čakovec i koji se odnose na provedeni Program te sve troškove koji su sufinancirani iz ostalih izvora. Sve stavke provedbe moraju biti u skladu s prikazanim proračunom Programa kod prijave na Javni poziv. Svaki trošak mora biti jasno označen odgovarajućim rednim brojem te složen po redu kako je prikazano u financijskom dijelu Izvješća i kao privitak se dostavlja uz Izvješće:**

- za bezgotovinska plaćanja: preslike računa R1 ili R2 koji glase na Korisnika te pripadajuće bankovne izvode,

- za gotovinska plaćanja: preslike računa R1 ili R2 koji glase na Korisnika, preslike isplatnica iz blagajne i blagajničkog izvješća,

- ostalu dokumentaciju: putne naloge s pripadajućim prilozima, dokumente na temelju kojih su obavljana plaćanja (ugovori, sporazumi, obračuni honorara i sl., preslike objave u medijima vezane uz prijavljeni program).

**Korisnik sredstava dužan je na propisanom obrascu izraditi izvješće o izvršenom programu i namjenskom trošenju sredstava za cijeli projekat ili program, sukladno dostavljenoj prijavi na Javni poziv koja je sastavni dio ovog ugovora. Financijski pregled ukupnih rashoda uključuje rashode cjelokupnog projekta ili programa i obrazlaže se računima i drugom knjigovodstvenom dokumentacijom za cjelokupan projekt.** Obvezno je sufinanciranje korisnika sredstava minimalno u visini 25% ugovorenih sredstava kao dokaz vlastitog sufinanciranja troškova Programa.

Izvješću se prilaže popratna dokumentacija vezana uz realizaciju Programa (potpisne liste, programski materijali, isječci iz tiska, audio i video dokumenti i sl.).

 Izvješće se dostavlja u roku od 15 dana od dana izvršenja Programa iz članka 1. ovog Ugovora. Ukoliko je Korisnik sredstava Program izvršio u skladu s ovim Ugovorom, no Izvješće o izvršenju programa nije dostavio u ugovornom roku (15 dana po završetku Programa, odnosno zaključno sa 15. siječnjem 2024. godine), gubi pravo na isplatu preostalih 20 % sredstava predviđenih člankom 2. ovog Ugovora.

 **Izvješće o izvršenom Programu izrađuje se na Obrascu za izradu izvješća koji je sastavni dio ovog Ugovora**, a može se preuzeti s mrežnih stranica Grada Čakovca.

Izvješće koje nije predano na Obrascu za izradu izvješća iz stavka 6. ovog članka Grad Čakovec neće prihvatiti.

**Članak 5.**

 Korisnik sredstava obvezuje se da će sredstva iz članka 2. ovog Ugovora koristiti isključivo za izvršenje Programa iz članka 1. ovog Ugovora.

 U svrhu nadzora nad namjenskim korištenjem sredstava Korisnik sredstava dužan je Gradu Čakovcu omogućiti uvid u dokumentaciju koja je sastavni dio ugovorenog Programa.

**Članak 6.**

 Korisnik sredstava obvezuje se na svim promidžbenim publikacijama, plakatima i promotivnim materijalima otisnuti, odnosno objaviti grb Grada Čakovca s popratnim tekstom da je Program sufinanciran proračunskim sredstvima Grada Čakovca. Službeno grafičko rješenje objave može se preuzeti na gradskim mrežnim stranicama ili zatražiti na adresu elektroničke pošte: drustvene@cakovec.hr. Korisnik sredstava dužan je u svim nastupima u javnim medijima i na društvenim mrežama, objavama i oglašavanjima koji se odnose na Program koji je predmet ovog Ugovora, istaknuti da je Program sufinanciran proračunskim sredstvima Grada Čakovca. Korisnik sredstava je suglasan da Grad Čakovec koristi i objavljuje dostavljene fotografije, video i audio zapise u cilju promocije potpora udrugama. Korisnik sredstava obvezuje se da je za dostavljene fotografije, video i audio zapise regulirao obveze vezane uz autorska prava.

 U slučaju nepoštivanja obveze iz prethodnog stavka ovog članka, Korisnik sredstava je dužan Gradu Čakovcu vratiti uplaćena sredstva iz članka 2. ovog Ugovora u roku od osam (8) dana od zatraženog povrata.

**Članak 7.**

Korisnik sredstava obvezuje se izvesti bez naknade Program iz članka 1. ovog Ugovora na poziv Grada Čakovca, u okviru događanja koje organizira Grad Čakovec.

 Sve dodatne troškove nastale uz izvedbu iz stavka 1. ovog članka snosit će Grad Čakovec.

**Članak 8.**

 Ako se tijekom realizacije Programa ukažu objektivne smetnje, slučaj više sile ili druge neskrivljene teškoće koje onemogućuju izvršenje Programa u skladu s obvezama iz ovog Ugovora, Korisnik sredstava dužan je o tome pravodobno obavijestiti Grad Čakovec.

 Na osnovi dostavljene obavijesti Grad Čakovec će, u dogovoru s Korisnikom sredstava, provesti odgovarajući postupak za promjenu ugovorenih obveza ovisno o nastaloj situaciji.

Ukoliko tijekom izvođenja manifestacije budu na snazi mjere ograničavanja okupljanja ili kretanja zbog COVID-a 19, kojih nije moguće provesti sve planirane aktivnosti iz Programa, korisnik sredstava dužan je u Proračun Grada vratiti primljena sredstva.

Ukoliko su primljena sredstva djelomično ili u cijelosti već utrošena na pripremu Programa, a Program zbog COVID-a ne može biti izvršen u cijelosti, Grad može temeljem izvješća o (djelomično) izvršenom Programu prihvatiti nastale troškove bez obveze Korisnika na povrat sredstava.

U slučaju nemogućnosti izvršenja Programa zbog COVID-a 19 prenamjena dodijeljenih sredstava za druge programe i projekte nije moguća.

**Članak 9.**

 Grad Čakovec pridržava pravo na izmjenu iznosa iz članka 2. ovog Ugovora u skladu s raspoloživim sredstvima u Proračunu Grada Čakovca.

**Članak 10.**

 Ukoliko Korisnik sredstava u ugovorenom roku ne podnese izvješće o izvršenju Programa ili se na osnovi dostavljenog izvješća i uvida u dokumentaciju utvrdi da Program nije izvršen u skladu s odredbama ovog Ugovora, Korisnik sredstava obvezuje se vratiti primljena sredstva. Sredstva se vraćaju u roku od osam (8) dana od dana isteka roka za predaju izvješća odnosno dana kada je utvrđeno da Program nije izvršen u skladu s odredbama ovog Ugovora, uvećana za obračunatu kamatu u visini važeće eskontne stope, a računajući od dana kada je korisnik sredstva primio. Ovaj ugovor je osnova za povrat primljenih sredstava u slučaju da Korisnik ne opravda primljena sredstva ili se utvrdi da su sredstva trošena nenamjenski.

**Članak 11.**

 Ako davatelj utvrdi da Korisnik nije ispunio ugovorne obveze, uskratit će pravo na dodjelu financijskih sredstava programima/projektima Korisnika prijavljenih na Javni poziv u sljedeće dvije godine.

**Članak 12.**

 Na sve što nije propisano ovim Ugovorom primjenjuju se ***opći i posebni uvjeti***.

*Općim uvjetima* ovog Ugovora smatraju se odredbe važećih propisa kojima je regulirano poslovanje udruga, prvenstveno odredbe Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge (Narodne novine, br. 26/2015 i 37/21) a *Posebnim uvjetima* odredbe propisane Javnim pozivom i prijava na navedeni Javni poziv temeljem kojih je sklopljen ovaj Ugovor.

Ugovorne strane suglasne su da eventualne sporove koji bi proizašli iz ovoga Ugovora, a koji se ne bi mogli sporazumno riješiti, rješava nadležni sud u Čakovcu.

**Članak 13.**

Za svaki oblik komunikacije – **dostavu obavijesti o izmjenama i dopunama ugovora i dostavu izvještaja** – koji je povezan s ovim ugovorom određuju se e-mail adrese i brojevi telefona:

- za davatelja: kontakti objavljeni na službenim web stranicama Grada Čakovca,

- za Korisnika: e-mail adresa i broj telefona navedeni u Prijavi na Javni poziv.

**Članak 14.**

Grad Čakovec ne snosi odgovornost, neposrednu ili posrednu, za štete proizašle iz bilo koje aktivnosti Korisnika u provedbi ugovorenog Programa.

**Članak 15.**

 Ovaj Ugovor sastavljen je u dva (2) istovjetna primjerka, od kojih svaka strana zadržava jedan (1) primjerak.

|  |  |
| --- | --- |
| KLASA: URBROJ:Čakovec, | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ 2023. godine |
| **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_****Predsjednik**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | **GRAD ČAKOVEC****Gradonačelnica****Ljerka Cividini**,mag. ing. traff./univ. spec. oec. |